Filem “Black Superman” Adalah Projek Elseworlds
Walaupun James Gunn membuat filem Superman-nya sendiri (yang berada dalam dunia DC Universe), satu lagi filem DC, Black Superman, masih lagi diteruskan.  Bercakap kepada io9, CEO bersama DC Studios James Gunn, mengesahkan bahawa projek Black Superman masih diteruskan, tetapi ia hanya akan berada dalam dunianya yang tersendiri.  Menurut Gunn, Black Superman dan Superman: Legacy, yang dihasilkan Gunn, tidak mempunyai sebarang kaitan, dan bergantung pada skripnya, ia masih boleh diteruskan dengan menjadi sebahagian daripada projek Elseworlds “Dua projek itu tidak mempunyai kaitan, tidak sama sekali. Ia akan menjadi kisah Elseworlds seperti Joker.”” kata Gunn.  “Dua projek itu tidak mempunyai kaitan, tidak sama sekali. Ia akan menjadi kisah Elseworlds seperti Joker.””  Untuk info, Elseworlds adalah penerbitan komik DC yang memfokuskan pada cerita di luar kesinambungan utama. Ini membolehkan penceritaan yang lebih kreatif, dan membawa kepada beberapa cerita terbesar dan paling terkenal yang DC yang pernah ada – termasuk Kingdom Come yang digemari peminat pada tahun 1996. Apabila Gunn dan Peter Safran mengambil alih sebagai ketua DC Studios dan mendedahkan senarai filem mereka pada bulan Januari, kedua-dua mereka berkata filem yang tidak sesuai dengan DC Universe akan diklasifikasikan sebagai projek “Elseworlds”. Ini termasuklah Joker, dan sekuelnya, Folie à Deux, serta The Batman dan sekuelnya. Black Superman dibangunkan oleh penulis Ta-Nehisi Coates dan penerbit J.J. Abrams dengan bintang Creed, Michael B. Jordan dikaitkan dengan watak itu. 